Document ID: 31997D0192

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1997 για τη λήψη προστατευτικών μέτρων όσον αφορά τον άνθρακα στη Μαδαγασκάρη (Κείμενο που παρουσιάζει ενδιαφέρον για τον ΕΟΧ) (97/192/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι έχουν αναφερθεί κρούσματα άνθρακα στη Μαδαγασκάρη 7
ότι οι αρχές της Μαδαγασκάρης έχουν λάβει μέτρα για τον περιορισμό της ασθένειας στις 14 κοινότητες της περιοχής Vakinankatatra όπου αρχικά έχει εκδηλωθεί 7
ότι οι αρχές της Μαδαγασκάρης πρέπει να παρέχουν εγγυήσεις ότι έχουν ληφθεί μέτρα ώστε να αποφευχθεί η μετάδοση του νοσογόνου παράγοντα στα ζωικά προϊόντα 7
ότι στο τμήμα Ι του παραρτήματος της απόφασης 79/542/ΕΟΚ του Συμβουλίου, της 21ης Δεκεμβρίου 1976, περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους, ιπποειδών, προβάτων και αιγών, νωπού κρέατος και προϊόντων κρέατος (3), όπως τροποποιήθηκε τελευταία από την απόφαση 97/10/ΕΚ (4), η Μαδαγασκάρη περιλαμβάνεται στον πίνακα για την εξαγωγή ορισμένων κατηγοριών νωπού κρέατος στην Κοινότητα 7
ότι η απόφαση 94/278/ΕΚ της Επιτροπής (5), όπως τροποποιήθηκε τελευταία από την απόφαση 96/344/ΕΚ (6), καταρτίζει τον πίνακα των τρίτων χωρών που επιτρέπεται να εξάγουν προϊόντα ζωικής προέλευσης 7
ότι η απόφαση 90/156/ΕΟΚ της Επιτροπής (7), θεσπίζει τους όρους υγειονομικού ελέγχου και υγειονομικής πιστοποίησης κατά την εισαγωγή νωπών κρεάτων από σφάγια, που τους έχουν αφαιρεθεί τα κόκαλα, προέλευσης Μαδαγασκάρης 7
ότι η απόφαση 94/187/ΕΚ της Επιτροπής (8), όπως τροποποιήθηκε τελευταία από την απόφαση 96/106/ΕΚ (9), θεσπίζει τους όρους υγειονομικού ελέγχου και υγειονομικής πιστοποίησης για την εισαγωγή από τις τρίτες χώρες ζωικών εντέρων 7
ότι η απόφαση 97/168/ΕΚ της Επιτροπής (10), θεσπίζει τους όρους υγειονομικού ελέγου και υγειονομικής πιστοποίησης για την εισαγωγή από τρίτες χώρες δερμάτων 7
ότι η απόφαση 94/446/ΕΚ της Επιτροπής (11), όπως τροποποιήθηκε τελευταία από την απόφαση 96/106/ΕΚ, θεσπίζει τους όρους υγειονομικού ελέγχου και υγειονομικής πιστοποίησης για τις εισαγωγές από τρίτες χώρες οστών και προϊόντων οστών 7
ότι η απόφαση 94/344/ΕΚ της Επιτροπής (12), όπως τροποποιήθηκε τελευταία από την απόφαση 96/106/ΕΚ, θεσπίζει του υγειονομικούς όρους και το καθεστώς κτηνιατρικής πιστοποίησης για την εισαγωγή από τρίτες χώρες μεταποιημένων ζωικών πρωτεϊνών 7
ότι κρίνεται σκόπιμο να ζητηθεί από τις αρμόδιες αρχές της Μαδαγασκάρης να εφαρμόσουν μέτρα ελέγχου ώστε να αποφευχθεί η μετάδοση του νοσογόνου παράγοντα στα ζωικά προϊόντα 7 ότι η λήψη παρόμοιων μέτρων θα πρέπει να πιστοποιηθεί επίσημα από τις εν λόγω αρχές 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη διασφαλίζουν ότι το πιστοποιητικό που συνοδεύει τις αποστολές νωπού κρέατος από τη Μαδαγασκάρη συμπληρώνεται με την ακόλουθη ένδειξη:
«Κρέας από ζώα
- που δεν προέρχονται από τις πληγείσες κοινότητες της περιοχής στη Μαδαγασκάρη στην οποία έχει εκδηλωθεί ο άνθρακας ή που δεν έχουν μεταφερθεί διαμέσου της εν λόγω περιοχής,
- που έχουν υποβληθεί σε περίοδο παρατήρησης για τουλάχιστον 7 ημέρες πριν από τη σφαγή. Κατά την περίοδο παρατήρησης, τα ζώα είναι υπό την επίβλεψη επίσημου κτηνιάτρου και δεν έχουν παρατηρηθεί σημάδια της ασθένειας του άνθρακα. Επιπλέον, δεν έχουν παρατηρηθεί παθολογικές αλλαγές που να οφείλονται στον άνθρακα κατά τη μεταθανάτιο διαδικασία επιθεώρησης.»
Άρθρο 2
Τα κράτη μέλη διασφαλίζουν ότι το πιστοποιητικό το οποίο συνοδεύει τα δέρματα, τα έντερα, τα οστά και τα προϊόντα οστών και τις μεταποιημένες ζωικές πρωτεΐνες από τη Μαδαγασκάρη συμπληρώνεται με την ακόλουθη ένδειξη:
«Προϊόντα από ζώα τα οποία δεν προέρχονται από την περιοχή στη Μαδαγασκάρη στην οποία έχει εκδηλωθεί ο άνθρακας ή δεν έχουν μεταφερθεί διαμέσου της εν λόγω περιοχής.»
Άρθρο 3
Τα κράτη μέλη τροποποιούν τα μέτρα τα οποία εφαρμόζουν όσον αφορά την Μαδαγασκάρη ώστε να συμμορφωθούν προς την παρούσα οδηγία και πληροφορούν σχετικά την Επιτροπή.
Άρθρο 4
Η παρούσα απόφαση εφαρμόζεται μέχρι την 1η Ιουλίου 1997.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 18 Μαρτίου 1997.

Labels: 17
0
3
6
18